ไฟแนนซ์ทูเดย์
โดย...ต้นหลิว
29 ก.ค. 2558

โดย...ต้นหลิว
..อดีตซีเอฟโอของค่ายแบงก์สีแดง ธนาคารซีไอเอ็มบี ไทย บินข้ามค่ายย้ายไปอยู่กับการบินไทยมาตั้งแต่ช่วงกลางเดือนแล้ว แต่ก็ยังไม่เห็นแววที่แบงก์จะแต่งตั้งผู้บริหารคนใหม่เสียที
แต่ล่าสุดแว่วมาว่า ระหว่าง 2 ตัวเต็งคนใน-นอก ที่เบียดเข้าโค้งครั้งนี้ น่าจะได้ “คนนอก” จาก “แบงก์นอก” มามากกว่าในเร็ววันนี้ 
..ไม่รู้ว่าแข่งขันกันสู่การเงินไร้พรมแดนในยุคดิจิทัลแบงก์กิ้งหรืออย่างไร ช่วงนี้จึงเห็นหลายแบงก์ทยอยกันปิดทำการแบงก์ชั่วคราวกันถ้วนหน้า ตั้งแต่กสิกรไทยที่ปิดข้ามวันข้ามคืน 2 วัน ไปจนถึงแบงก์วายุภักษ์
..ล่าสุด กรุงไทยประกาศปิดระบบอิเล็กทรอนิกส์ชั่วคราวในวันอาทิตย์ที่ 9 ส.ค.นี้ ระหว่าง 00.00-03.00 น. หรือตั้งแต่หลังเที่ยงคืนวันเสาร์รวม 3 ชั่วโมง ทำให้ไม่สามารถใช้ตู้เอทีเอ็มและเอดีเอ็ม บัตรเดบิต ออนไลน์แบงก์กิ้ง ตรวจสอบบัญชีผ่าน Contact Center Booth Exchange ที่สนามบิน และ KTB BIZ Payment เฉพาะบริการตรวจสอบการยินยอมหักบัญชีเพื่อชำระค่าบริการ...ทราบแล้วเปลี่ยน